《读文冢铭》
宋代·吕南公

长沙进士何襟灵，辞源浩瀚如翻倾。十五年间聚文藁，得三千纸封为茔。

自怜意气颇足惜，题作文冢仍镵铭。富哉言章有如此，恨不尽见空传名。

吾闻人文乃儒效，用之佐治王化成。五帝三王实推济，孔孟忧世存书经。

真儒不作世已异，文士所说非所行。趋时治己两不振，奋笔多是图生荣。

唐文旧录二万卷，于今大半归漂零。昌黎河东幸存显，自外寸片谁与称。

故知辞藻贵遭遇，身后纸札皆劳形。当年不用更埋聚，伤嗟此似秦儒坑。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。